Wangari Maathai

Wangari Maathai (Ihithe, Kenia, 1940ko apirilaren 1a – Nairobi, Kenia, 2011ko irailaren 25a) ingurumenaren aldeko ekintzailea eta politikaria izan zen, kikuyu etniakoa. Ameriketako Estatu Batuetara ikastera joan zen 20 urterekin, eta Pittsburgheko Unibertsitatean Biologian doktoratu zen.

30 urte baino gehiago eman zituen oihanen suntsipenaren aurka borrokatzen. Mama Miti ezizena hartu zuen («Zuhaitzen Ama», alegia). 1977an, Green Belt Movement zuhaitzen aldeko mugimendua sortu zuen; gaur egun, mugimendu hori hedatuta dago Tanzania, Uganda, Malawi, Lesotho, Etiopia eta Zimbawe estatuetara ere. Halaber, bere herrialdeko gobernuan izan zen 2003tik 2005 arte, betiere ingurugiroaren alde lan eginez.

2004an Bakearen Nobel saria eman zioten, «garapen sostengagarriaren, bakearen eta demokraziaren alde egindako lanagatik». Bakearen Nobel saria lortu duen Afrikako lehen emakumea izan da.

Obulutegiko minbiziak jota hil zen 71 urterekin.

 Kanpo estekak 
  Green Belt Movement erakundearen webgunea

Kategoria:Bakearen Nobel Saridunak
Kategoria:Ekologistak
Kategoria:Afrikako historia
Kategoria:Kenyako politikariak
Kategoria:Minbiziak hildakoak
Kategoria:Kenyako feministak
Kategoria:Kenyako katolikoak
Kategoria:Kenyako emakumeak
Kategoria:Nairobin hildakoak